ໄຕ້ຫວັນ ກຽມພ້ອມຕໍ່ວ່າ ຖ້າຖືກຈີນຫ້າມ ບໍ່ໃຫ້ ເຂົ້າຮ່ວມກອງປະຊຸມ ອົງການອະນາໄມໂລກ
ພວກຜູ້ນຳໄຕ້ຫວັນ ຮຽກຮ້ອງໃຫ້ຈີນ ເຊິ່ງເປັນຄູ່ແຂ່ງທາງການເມືອງ ທີ່ມີອິດທິພົນ ປ່ອຍໃຫ້ຕົນເຂົ້າຮ່ວມ ສັງເກດການ ກອງປະຊຸມ ອະນາໄມໂລກ.
ໄຕ້ຫວັນ ຈະແດງຄວາມໂມໂຫຄັ້ງໃໝ່ ຕໍ່ ຈີນ ເຊິ່ງເປັນຄູ່ແຂ່ງດ້ານການເມືອງ ຖ້າອົງການ ອະນາໄມໂລກ ເຊິ່ງຄອບງຳໂດຍພັນທະມິດຂອງ ປັກກິ່ງ, ກີດກັ້ນບໍ່ໃຫ້ ໄຕ້ຫວັນ ເຂົ້າ ຮ່ວມກອງປະຊຸມປະຈຳປີທີ່ ມີກຳນົດຈັດຂຶ້ນໃນເດືອນນີ້ ເຖິງແມ່ນວ່າຈະມີການກົດດັນ ຢ່າງແຂງຂັນຈາກ ໄທເປ ກໍຕາມ ປະທານາທິບໍດີ ໄຕ້ຫວັນ ທ່ານນາງ Tsai Ing-wen ໄດ້ຮຽກຮ້ອງໃຫ້ປັກກິ່ງ, ເຊິ່ງເປັນ ໜຶ່ງໃນບັນດາສະມາຊິກ 192 ປະເທດຂອງອົງການອະນາໄມໂລກ, ຫຼີກລ່ຽງການກີດກັ້ນ ກ່ຽວກັບ ການເຊື້ອເຊີນເພື່ອເຂົ້າສັງເກດການ ໃນກອງປະຊຸມຂອງອົງການອະນາໄມໂລກ ໃນວັນທີ 22 ຫາ 31 ພຶດສະພານີ້ ພວກເຂົາເຈົ້າໄດ້ຖືກເຊື້ອເຊີນທຸກໆປີນັບຕັ້ງແຕ່ປີ 2009 ເປັນຕົ້ນມາ ທ່ານນາງ Tsai ແມ່ນບໍ່ເຂົ້າຄໍກັບລັດຖະບານ ປັກກິ່ງ ຢ່າງແຮງ ແລະ ບັນຫາກໍບໍ່ໄດ້ເກີດ ຂຶ້ນ ຈົນກວ່າທ່ານນາງໄດ້ເຂົ້າດຳລົງຕຳແໜ່ງ ເມື່ອເດືອນພຶດສະພາ ປີ 2016 ທ່ານນາງ Tsai ໄດ້ກ່າວໃນເວັບໄຊຫ້ອງການປະທານາທິບໍດີໃນວັນທີ 27 ເມສາ ທີ່ຜ່ານ ມາ, ໂດຍອ້າງເຖິງຄຳປາໄສ ຈາກການໃຫ້ສຳພາດຄັ້ງໃໝ່ວ່າ